Walcott, a nemzeti hõs
A nemzet új hõseként aposztrofálta az angol sajtó a válogatott fiatal csatárát, Theo Walcottot, miután mesterhármast ért el a szerdai, Horvátország elleni idegenbeli világbajnoki selejtezõn. A meccset 4-1-re az angolok nyerték.
"Anglia leírhatatlanul boldog, hogy újra remekül játszik a csapat. Vége a David Beckham korszaknak, elkezdõdött a Walcott korszak" - áll a Daily Telegraph címlapján. A The Times így írt az Arsenal támadójának szerda esti produkciójáról: "Michael Owen 1998-as világbajnokságon lõtt Argentína elleni gólja óta Walcott mesterhármasa a legnagyobb áttörés az angol válogatott történetében".
"A hõs Theo gyõzelemre vezette Angliát" - harsogja a The Sun címlapja. Az újság hozzáteszi: a 19 éves klasszis - aki ezen a meccsen szerezte elsõ góljait a válogatottban - méltán ölthette magára a hetes számú mezt, amelyet korábban Beckham viselt.
A napilapok az együttes szövetségi kapitányát, Fabio Capellót is az egekig magasztalták, mondván: az edzõnek sikerült felráznia a csapatot, amely az elõzõ Európa-bajnoki selejtezõn otthon és idegenben is kikapott a horvátoktól, lecsúszva ezzel a 2008-as kontinensviadalról. "Úgy tûnik, Anglia egy új korszak hajnalát éli, és a szövetség Capello személyében megtalálta azt a trénert, aki kivezetheti a nemzetet a sötétségbõl, és kijuttathatja a 2010-es világbajnokságra" - írja az olasz szakemberrõl a Daily Mail.
"Capellónak volt bátorsága betenni a csapatba Theo Walcottot, ami remek húzásnak bizonyult" - dícséri a mester taktikáját a The Guardian címû lap.
Azért árnyék is vetült a szerda esti összecsapásra, mivel a horvát szurkolók rasszista megnyilvánulásokat tette az angolok fekete bõrû csatárára, Emile Heskey-re. A mérkõzés második félidejében a Wigan kiválósága sárgalapot kapott, amire a közönség egy része elkezdett majomhangot hallatni.
"Ezzel majd a vezetõk foglalkoznak, én csak játszani szeretnék" - mondta a találkozó után Heskey. "Ezek tudatlan emberek, nem szabad velük foglalkozni, hanem a játékra kell koncentrálni. A horvát focisták sem voltak elragadtatva a drukkerek viselkedésétõl" - tette hozzá a klasszis.
Az Angol Labdarúgó Szövetség azt tervezi, hogy az eset miatt feljelenti a horvátokat a Nemzetközi Labdarúgó Szövetségnél (FIFA).